**DĖL ROKIŠKIO RAJONO SAVIVALDYBĖS TARYBOS 2012 M. SPALIO 26 D. SPRENDIMO NR. TS-11.199 „DĖL KOMPLEKSIŠKAI TEIKIAMOS PAGALBOS ROKIŠKIO RAJONO SAVIVALDYBĖS TERITORIJOJE GYVENANTIEMS IKIMOKYKLINIO IR PRIEŠMOKYKLINIO AMŽIAUS VAIKAMS IR JŲ TĖVAMS (GLOBĖJAMS) TVARKOS APRAŠO PATVIRTINIMO“ PRIPAŽINIMO NETEKUSIU GALIOS**

2017 m. lapkričio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo ir mokslo ministro, Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2017 m. rugpjūčio 28 d. įsakymo Nr. V-651/A1-455/V-1004 „Dėl koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo patvirtinimo“ 4 punktu, Rokiškio rajono savivaldybės taryba n u s p r e n d ž i a:

P r i p a ž i n t i netekusiu galios Rokiškio rajono savivaldybės tarybos 2012 m. spalio 26 d. sprendimą Nr. TS-11.199 „Dėl Kompleksiškai teikiamos pagalbos Rokiškio rajono savivaldybės teritorijoje gyvenantiems ikimokyklinio ir priešmokyklinio amžiaus vaikams ir jų tėvams (globėjams) tvarkos aprašo patvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolita Geidanienė

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2012 M. SPALIO 26 D. SPRENDIMO NR. TS-11.199 „DĖL KOMPLEKSIŠKAI TEIKIAMOS PAGALBOS ROKIŠKIO RAJONO SAVIVALDYBĖS TERITORIJOJE GYVENANTIEMS IKIMOKYKLINIO IR PRIEŠMOKYKLINIO AMŽIAUS VAIKAMS IR JŲ TĖVAMS (GLOBĖJAMS) TVARKOS APRAŠO PATVIRTINIMO“ PRIPAŽINIMO NETEKUSIU GALIOS“**

**AIŠKINAMASIS RAŠTAS**

2017 m. lapkričio 30 d.

Rokiškis

**Sprendimo projekto tikslas ir uždaviniai**. Pripažinti netekusiu galios Rokiškio rajono savivaldybės tarybos 2012 m. spalio 26 d. sprendimą Nr. TS-11.199 „Dėl kompleksiškai teikiamos pagalbos Rokiškio rajono savivaldybės teritorijoje gyvenantiems ikimokyklinio ir priešmokyklinio amžiaus vaikams ir jų tėvams (globėjams) tvarkos aprašo patvirtinimo“.

**Šiuo metu esantis teisinis reglamentavimas**. Lietuvos Respublikos švietimo ir mokslo ministro, Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2017 m. rugpjūčio 28 d. įsakymas Nr. V-651/A1-455/V-1004 „Dėl koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo patvirtinimo“.

**Sprendimo projekto esmė**. 2017 m. rugpjūčio 28 d. įsakymo Nr. V-651/A1-455/V-1004 4 punktu pripažintas netekęs galios 2011 m. lapkričio 4 d. įsakymas Nr. V-2068/A1-467/V-946 „Dėl Kompleksiškai teikiamos švietimo pagalbos, socialinės paramos, sveikatos priežiūros paslaugų ikimokyklinio ir priešmokyklinio amžiaus vaikams ir jų tėvams (globėjams) tvarkos aprašo patvirtinimo“. Vadovaujantis šiuo įsakymu Rokiškio rajono savivaldybės taryba 2012 m. spalio 26 d. sprendimu Nr. TS-11.199 buvo patvirtinusi Kompleksiškai teikiamos pagalbos Rokiškio rajono savivaldybės teritorijoje gyvenantiems ikimokyklinio ir priešmokyklinio amžiaus vaikams ir jų tėvams (globėjams) tvarkos aprašą. Vadinasi, šis tvarkos aprašas turi būti pripažintas netekusiu galios. Nuo 2017 m. rugsėjo 1 d. koordinuotai teikiamos švietimo pagalbos, socialinės ir sveikatos priežiūros paslaugos turi būti organizuojamos vadovaujantis Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašu, kurį 2017 m. rugpjūčio 28 d. įsakymu Nr. V-651/A1-455/V-1004 patvirtino Lietuvos Respublikos švietimo ir mokslo, Socialinės apsaugos ir darbo ir Sveikatos apsaugos ministrai.

**Galimos pasekmės, priėmus siūlomą sprendimo projektą:**

**teigiamos –** teisės aktų vykdymas;

**neigiamos –** nėra duomenų apie galimas (tikėtinas) neigiamas pasekmes priėmus teikiamą sprendimo projektą.

**Kokia sprendimo projekto nauda Rokiškio rajono gyventojams.** Nuo 2017 m. rugsėjo 1 d. kompleksiškai teikiamos švietimo pagalbos, socialinių ir sveikatos priežiūros paslaugos bus teikiamos vaikams nuo gimimo iki 18 metų ir asmenims, turintiems didelių ar labai didelių specialiųjų ugdymosi poreikių iki 21 metų. Ankstesniame teisės akte buvo teikiamos vaikams nuo gimimo iki 7 metų.

**Finansavimo šaltiniai ir jų poreikis.** Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais**. Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksmais.

Vyriausioji specialistė Jolita Geidanienė